על אף שההמלצה היא לבצע יישור שיניים בגיל ההתבגרות, בהחלט אפשר ואף מומלץ לבצע אותו גם בגילאים מתקדמים יותר ללא חשש, כדי לשפר את האסתטיקה של הפה והפנים, ולהימנע מבעיות נוספות העלולות להיווצר כתוצאה משיניים לא ישרות, כאמור.
עם זאת, חשוב לזכור כי בתום גיל ההתבגרות הלסתות מפסיקות לצמוח, ולכן ניתן להשפיע בתהליך היישור רק על השיניים עצמן, ולא לטפל בבעיות הקשורות ביחסים לא מאוזנים בין הלסתות. במקרים מיוחדים ניתן לבצע ניתוח בלסתות, אם כי נעדיף לבצע אותו רק כאשר חוסר האיזון בין הלסתות מפריע מאוד לתפקוד השוטף.